text: نئی دہلی، 07 جولائی: دیوالیہ پن اوردیوالیہ قراردیئے جانے سے متعلق کوڈ 2016 (کوڈ ) ایک جدید اقتصادی قانون ہے ۔اس قانون کی دفعہ 240کی روسے انسولونسی اوربینک رپسی سے متعلق بھارتی بورڈ کو یہ اختیارات تفویض کئے گئے ہیں کہ وہ اپنے طورپرقواعد وضوابط طے کرسکتاہے تاہم ایسا کرتے وقت وہ جن امورکا لحاظ رکھے گا ان میں (اے) اس ضابطے کی تجاویز کو آگے بڑھانا،(بی) اوریہ دیکھنا کہ کیا وضع کئے گئے قواعد وضوابط اصل قانون سے ہم آہنگ ہیں یا نہیں، (سی ) وضع کئے گئے قواعد وضوابط کو سرکاری گزٹ کے توسط سے مشتہرکیاگیا ہے یا نہیں، (ڈی) وضع کردہ قواعد وضوابط کو جس قدرجلد ممکن ہو سکے، 30 دنوں کے اندرپارلیمنٹ کے دونوں ایوانوں کے روبرو پیش کرنا جیسی باتیں شامل ہیں۔